Държавен вестник, бр. 83, 2013 г., стр. 11

БРОЙ  83	
Д Ъ Р Ж А В Е Н  В Е С Т Н И К 	
СТР.  11  
напуснат границите на съответната стрелкова 
площадка, не се изискват безопасни отстояния 
след обезопасяващите съоръжения.
Чл. 11. Минималното допустимо отсто-
яние за разполагане на спортен обект – от-
крито спортно стрелбище, от границите му 
до границите на най-близко разположените 
територии и устройствени зони в урбанизи-
раните територии и извън тях, които са с 
нормиран шумов режим, се определя при 
спазване изискванията на Наредба № 6 от 
2006 г. за показателите за шум в околната 
среда, отчитащи степента на дискомфорт през 
различните части на денонощието, граничните 
стойности на показателите за шум в околната 
среда, методите за оценка на стойностите на 
показателите за шум и на вредните ефекти 
от шума върху здравето на населението (ДВ, 
бр. 58 от 2006 г.).
Чл. 12. До територията на всяко открито 
спортно стрелбище се осигурява пътна връзка, 
проходима за леки и лекотоварни автомобили 
през всички сезони на експлоатация на стрел-
бището, свързваща обекта с републиканската 
и/или общинската пътна мрежа.
Раздел II
Общи изисквания при устройството на откри-
ти спортни стрелбища извън урбанизираните 
територии
Чл. 13. Откритите спортни стрелбища се 
устройват с вход/изход със свободна широчина 
най-малко 3 m с оглед осигуряване на възмож-
ност за свободно преминаване на автомобили 
при аварийни ситуации и спешни случаи.
Чл. 14. (1) Всеки спортен обект – открито 
спортно стрелбище, се състои от една или 
няколко от следните зони, разположени на 
територията му:
1. зона за стрелба;
2. зона за състезатели, съдии и служебни 
лица;
3. зона за зрители и за представители на 
средствата за масово осведомяване;
4. зона за безопасна проверка и обслужване 
на оръжие;
5. зона за паркиране;
6. тоалетни;
7. сервизна и складова зона.
(2) Спортните обекти – открити спортни 
стрелбища, предназначени само за трениро-
въчни цели, се допуска да се изграждат без 
зоните по ал. 1, т. 2, 3 и 7.
(3) Към спортните обекти – открити спорт-
ни стрелбища за стрелкови спорт биатлон, 
допълнително към зоните по ал. 1 се включва 
и зона за треньори.
Чл. 15. (1) Зоната за стрелба се състои от 
една или множество стрелкови площадки, 
разположението, размерите и конфигурацията 
на които са в съответствие с правилниците 
на лицензираните спортни организации за 
съответните стрелкови дисциплини.
(2) Изискванията при устройството на 
зоните за стрелба се определят съгласно 
приложения № 5, 6 и 7 и при спазване на из-
искванията на правилниците на съответната 
лицензирана спортна организация.
Чл. 16. (1) Зоната за състезатели, съдии и 
служебни лица се разполага непосредствено 
зад стрелковите позиции на всяка зона за 
стрелба.
(2) Размерите и конфигурацията на зоната за 
състезатели, съдии и служебни лица се опре-
делят съобразно изискванията на конкретния 
вид спортна дисциплина, както следва:
1. в широчина – по-малка или равна на 
широчината на стрелковата площадка;
2. в дълбочина – не по-малко от 3 m.
Чл. 17. (1) Зоната за зрители и за предста-
вители на средствата за масово осведомяване 
се разполага зад зоната за състезатели, съдии 
и служебни лица.
(2) Размерите на зоната за зрители и за 
представители на средствата за масово осве-
домяване са, както следва:
1. в широчина – по-малка или равна на 
широчината на стрелковата площадка;
2. в дълбочина – не по-малко от 2 m.
(3) За удобство в зоната за зрители и за 
представители на средствата за масово осве-
домяване може да се предвидят седящи места, 
навеси, шатри или други елементи.
Чл. 18. (1) Зоната за безопасна проверка и 
обслужване на оръжие се устройва в непосред-
ствена близост до входа/изхода на стрелковата 
площадка или група от стрелкови площадки 
или на друго безопасно място на територията 
на стрелбището.
(2) Зоната за безопасна проверка и об-
служване на оръжие се проектира така, че 
при извършване на проверка и обслужване 
на оръжията да няма възможност случайно/
неволно изстрелян проектил, рикоширал та-
къв или фрагменти от него да излязат извън 
границите на зоната.
Чл. 19. Зоната за паркиране се устройва 
съобразно броя на посетителите на спортния 
обект – открито спортно стрелбище, при спаз-
ване изискванията на Наредба № 2 от 2004 г. 
за планиране и проектиране на комуникацион-
но-транспортните системи на урбанизираните 
територии (ДВ, бр. 86 от 2004 г.).
Чл. 20. (1) Тоалетните се разполагат в 
близост до зоната за състезатели, съдии и 
служебни лица и се свързват със съществува-
щата водопроводна и канализационна мрежа. 
При липса на такива мрежи или когато те 
не могат да бъдат изградени, се устройват 
химически тоалетни.
(2) Броят на тоалетните се определя със 
заданието за проектиране и в зависимост от 
капацитета на спортното стрелбище, но не 
по-малко от две тоалетни – една за мъже и 
една за жени.